EkBass/fiwiki-20250220-pages-articles huggingface dataset:
Seol Gi-hyeon

Seol Gi-hyeon (hangul 설기현, hanja 薛琦鉉, Seol Gi-Hyeon, kirjoitetaan myös Seol Ki-Hyeon; 8. tammikuuta 1979 Jeongseon, Gangwon, Etelä-Korea) on eteläkorealainen jalkapalloilija, pelipaikaltaan hyökkääjä. Hän pelasi huippuvuosinaan Belgian ja Englannin pääsarjassa. Seolia on kuvailtu älykkääksi hyökkääjäksi, joka voi pelata keskellä tai oikealla puolella. == Ura == === Seurajoukkueissa === Seol aloitti pääsarjauransa vuonna 2000 belgialaisessa Royal Antwerpin joukkueessa. Seuraavana vuonna hän siirtyi Anderlecht-seuraan. Vuonna 2004 Seol siirtyi Englannin Mestaruussarjaan Wolverhampton Wanderersiin. Hän pelasi kaudella 2004–2005 30 pelissä ja teki niissä neljä maalia. Seuraavalla kaudella lukema oli sama. Seol oli pettynyt, kun Wolverhampton ei noussut Valioliigaan, ja halusi siirtyä valioliigaseuraan vuoden 2006 MM-kilpailuiden jälkeen. Seol siirtyi Valioliigaan nousseen Readingin riveihin 12. heinäkuuta 2006 1,2 miljoonan punnan sopimuksella. Ensimmäisen maalinsa hän teki 16. syyskuuta 2006 ottelussa Sheffield Unitedia vastaan Readingin 2–1-voittoon päättyneessä ottelussa. Hän viimeisteli kaudella yhteensä neljä maalia. Seol jätti Readingin 31. elokuuta 2007 ja siirtyi Fulhamiin kolmeksi vuodeksi vaihtokaupassa, jossa Liam Rosenior siirtyi Readingiin. Readingin johtaja Steve Coppell varmisti Seolin siirron johtuneen heidän huonoista väleistään. Seol teki ensimmäisen maalinsa Fulhamissa vasta 16. elokuuta 2008 Hull Cityä vastaan. Fulham hävisi ottelun 2–1. Seol kärsi vähästä peliajasta ja hän siirtyi kuuden kuukauden lainasopimuksella saudi-arabialaisen Al-Hilalin riveihin. Seol on sanonut etsivänsä paikkaa Fulhamin kokoonpanosta. === Maajoukkue === Seol pelasi Etelä-Korean paidassa vuoden 2001 Maanosaliittojen cupissa sekä vuosien 2000 ja 2004 Aasian-MM-kilpailuissa. Tämän lisäksi hän on osallistunut vuoden 2000 CONCACAF Gold Cupiin. Seol pelasi ensimmäisen MM-turnauksensa kotiyleisönsä edessä, kun Etelä-Korea ja Japani järjestivät vuoden 2002 MM-kilpailut. Hän oli joukkueensa avainpelaajia, ja hän teki ikimuistoisen maalin Italiaa vastaan neljännesvälierässä. Pohjois-Korea lopulta voitti ottelun jatkoajalla 2–1 ja eteni puolivälieriin Espanjaa vastaan. Ottelussa oli rangaistuspotkut, joissa Seol onnistui johtamalla maansa välieriin. Seol edusti maataan vuoden 2006 MM-kilpailuissa, jossa hän pelasi kahdessa ottelussa ja istui yhden vaihtopenkillä. Seol pelasi kaikkiaan 83 maaottelua, joista viimeisen vuonna 2009. Hän teki maaotteluissa 19 maalia. == Lähteet == == Aiheesta muualla == Luokka:Eteläkorealaiset jalkapalloilijat Luokka:Vuonna 1979 syntyneet Luokka:Elävät henkilöt
Louis (rahayksikkö)

Louis tai Louis d'or on vanha ranskalainen rahayksikkö, joka tuli käyttöön 1640. Kolikon toisella puolella oli kuninkaan kuva, toisella Ranskan kuninkaan vaakuna. Viimeiset Louis rahat lyötiin vallankumouksen aikana vuonna 1792. Vallankumouksen jälkeen Louis'n tilalle tuli 20 frangin kultakolikko. * louis d'or tuli frangin tilalle, joka oli ollut käytössä Juhana II Hyvän ajoista lähtien * louis d'argent * liard, kuparikolikko, käytössä vuodesta 1654 vuoteen 1856. ==Lähde== Luokka:Euroopan rahayksiköt Luokka:Historialliset rahayksiköt Luokka:Ranskan taloushistoria
SES

SES S. A. on luxemburgilainen satelliittitietoliikennekonserni. Vuonna 2010 sillä on käytössään 43 tietoliikennesatelliittia. http://a52.g.akamaitech.net/f/52/827/1d/www.space.com/images/0630_SPN_DOM_00_012_00.pdf Top fixed Satellite Service Operators, Spacenews, 2008-06-30 Yhtiön perustamisen aikaan, vuonna 1985, nimi oli Société Européenne des Satellites. ==Omistus, johto, konsernin osat== SES perustettiin Luxemburgin valtion omistamaksi yhtiöksi. Luxemburg on edelleen sen pääosakas. Konsernin liikevaihto on noin 1600 miljoonaa euroa ja voitto noin 400 miljoonaa euroa. Sen palveluksessa on 1600 ihmistä. Vuonna 2010 yhtiön toimitusjohtajan toimii Romain Bausch. Konserni hallitsee useita alueellisia yhtiöitä: SES Astra (EU- alue), SES World Skies (Pohjois-, Väli-, ja Etelä-Amerikka, Afrikka, Keski-Itä ja Aasia)), SES Sirius, ND SatCom ja Astra Platform Services. Sillä on vähemmistöomistuksia seuraavissa yhtiöissä: QuetzSat (Meksiko), Ciel (Kanada), O3b Networks (pääkonttori Jerseyn saarella) ja YahLive (Keski-Itä). Vuoden 2010 kesällä yhtiö ilmoitti aikovansa panostaa yhden miljardin dollarin edestä vuoteen 2015 mennessä yhtiön liikevaihdon kasvattamiseen. Samalla sen satelliittien määrä laskee 43:sta 38:aan. Yhtiön on tilannut 15 uutta satelliittia vanhojen satelliittiensa korvaajiksi. Noin 85% sen uudesta satelliittikapaasiteetista on sijoitettu sellaisille asemille kiertoradalla, joilta ne pyrkivät hankkimaan konsernille liikevaihtoa Keski-Idän, Afrikan, Latinalaisen Amerikan ja Aasian markkinoilta. http://www.spacenews.com/satellite_telecom/100604-ses-expansion.html ==Tytäryhtiöt== Konsernin rakenne (omistusosuus) SES Satelliittioperaattorit {| SES WORLD SKIES (100%) SES Astra (100%) == Lähteet == ==Aiheesta muualla== *SES *Launch schedule on LyngSat Luokka:Tietoliikenneyhtiöt Luokka:Luxemburgilaiset yritykset
Georgian kansallinen neuvosto

Georgian kansallinen neuvosto () oli Georgian ensimmäinen lakiasäätävä elin. Sen muodostivat maan tärkeimmät poliittiset puolueet ja järjestöt 19. marraskuuta 1917 Venäjän vallankumouksen aikana. Neuvoston toimiaikana 26. toukokuuta 1918 Georgian demokraattinen tasavalta antoi itsenäisyysjulistuksen, ja 8. lokakuuta 1918 neuvosto nimettiin Georgian parlamentiksi (). Parlamenttia seurasi Georgian perustuslaillinen kokous, joka valittiin maanlaajuisilla vaaleilla 14. helmikuuta 1919. == Muodostaminen == Georgian kansallisen neuvoston jäsenet valittiin Georgian kansalliskongressissa, joka pidettiin Tbilisin Valtionvarainministeriön teatterissa (nykyinen Tbilisin ooppera- ja balettiteatteri). Kongressi alkoi 19. marraskuuta 1917 ja päättyi 23. marraskuuta. Siihen osallistui 329 edustajaa maan kaikista tärkeistä poliittisista puolueista ja sosiaalisista järjestöistä aina ammattiliitoista aatelisten yhdistyksiin ja kirkkoon saakka. Kongessi pidettiin Venäjällä tapahtuneen bolševikkien vallankaappauksen vuoksi; Georgia kuului tuolloin edelleen muodollisesti Venäjään. Neuvostoa hallitsi Georgian sosiaalidemokraattinen puolue ja menševikki Akaki Tškhenkeli valittiin sen puheenjohtajaksi. == Poliittinen rooli == Georgian kansallinen neuvosto ei aluksi saavuttanut samaa asemaa kuin armenialainen ja azerbaidžanilainen vastineensa. Se jäi menševikkien ja sosialistivallankumouksellisen puolueen hauraan liittouman hallitseman Tbilisin työläisten ja sotilaiden edustajien neuvoston varjoon, kunnes Transkaukasian komissariaatti muodostettiin marraskuussa 1917. 26\. toukokuuta 1918 neuvosto julisti Georgian itsenäiseksi demokraattisen tasavallan muodossa ja teki itsestään tasavallan lakiasäätävän elimen. Noe Ramišvilin ja myöhemmin Noe Žordanian johtaman väliaikaishallituksen tuli nauttia sen luottamusta. Laajentunut neuvosto muutettiin Georgian parlamentiksi 8. lokakuuta 1918, ja Karlo Tškheidzestä tuli sen uusi puhemies. Yleiset vaalit perustuslaillista neuvostoa varten valmisteltiin ja järjestettiin sen valvonnassa helmikuussa 1919. == Lähteet == == Aiheesta muualla == *Kokoelma neuvoston hyväksymiä lakeja Luokka:Georgian historia Luokka:Georgian politiikka
Planetary Duality

Planetary Duality on The Facelessin toinen studioalbumi, joka julkaistiin 11. marraskuuta 2008. Albumin julkaisun myötä The Faceless teki debyyttinsä Billboard 200 -listalle. Albumi myi Yhdysvalloissa ensimmäisellä viikollaan noin 5 600 kappaletta ja nousi listalla korkeimmillaan sijalle 119.THE FACELESS: 'Planetary Duality' First-Week Sales Revealed blabbermouth.net. (Nov. 19, 2008) Viitattu 20. syyskuuta 2009 == Kappaleet == # # # # # # # # # == Kokoonpano == * Demon Carcass – murinalaulu * Michael Keene – soolokitara, vokooderi, puhdas laulu * Steve Jones – kitara * Brandon Giffin – basso * Lyle Cooper – rummut === Sessiomuusikot === * Matthew Blackmar – koskettimet == Arvostelut == * Blabbermouth: 8.5/10 * Imperiumi: 9+/10 == Lähteet == == Aiheesta muualla == * * Luokka:The Facelessin albumit Luokka:Vuoden 2008 albumit
Lapin pogostat

Lapin pogostat (; myös Metsälappi ja Novgorodin Lappi, ) on Käkisalmen läänin ja Äänisen Karjalan välisestä alueesta 1300–1700-luvuilla käytetty nimitys. Alue alkaa kapeana kiilana Laatokan pohjoispuolelta ja ulottuu pohjoisessa Vienanmeren rannikolle ja Suomen nykyiselle itärajalle. Keskiajalla Metsälappi oli karjalaisten kalastus- ja metsästysmaata, jonne 1300-luvulta lähtien alkoi vähitellen syntyä vakinaista asutusta. Hallinnollisina yksikköinä Lapin pogostat syntyivät Iivana III:n aikana 1400-luvun lopussa. Sisämaan alue käsitti seitsemän pogostaa: Lintujärven, Semsjärven, Sellin, Paatenen, Rukajärven, Suikujärven ja Paanajärven. 1700-luvun alussa siihen liitettiin Repola, joka oli kuulunut Kuolan kihlakuntaan ja sitä ennen Käkisalmen läänin Ilomantsin pogostaan. Vuosina 1591 ja 1613 alueesta erotettiin Solovetskin luostarille kuuluneet Vienan Kemin ja Suijun volostit. Ruotsin vastainen raja määriteltiin vuonna 1621. Karujen luonnonolosuhteiden takia Lapin pogostojen asutus oli harvaa ja vähälukuista. 1500-luvun puolivälissä sisämaan seitsemässä pogostassa oli 66 kylää ja noin 7 400 asukasta. 1500–1600-lukujen vaihteessa seudun asukkaat kärsivät ruotsalaisten tekemistä hävitysretkistä. 1600-luvun loppuun mennessä väkiluku nousi noin 10 000:een mm. Ruotsin puolelta suuntautuneen muuttoliikkeen ansiosta. Kolme neljäsosaa väestöstä asui eteläisissä pogostoissa. Pohjoisin karjalaisasutus sijaitsi Kuittijärven rannalla nykyisen Uhtuan tienoilla. Saamelaisväestöä oli keskiajan lopulla vain muutamia kymmeniä perheitä alueen pohjoisosassa. Lapin pogostoilla ei ollut omaa hallinnollista keskusta. Alueen verotusta ja oikeusasioita hoidettiin aluksi Novgorodista käsin. Vuosina 1649–1650 tsaari Aleksei Mihailovitš liitti sisämaan pogostat perustamaansa Aunuksen kihlakuntaan. Aunuksen läänin perustamisen jälkeen vuonna 1784 suurin osa pogostoista liitettiin Poventsan kihlakuntaan. Pohjoisimmat Paanajärven ja Suikujärven pogostat sekä Vienan Kemin ja Suijunjoen volostit yhdistettiin Kemin kihlakunnaksi. Nykyään koko alue kuuluu Karjalan tasavaltaan. ==Lähteet== Luokka:Karjala Luokka:Venäjän historia
Sorosiipiset

Sorosiipiset (Zoraptera) eli sorotäit on hyvin pieni, vain runsaat 30 nykyisin elävää lajia käsittävä hyönteislahko. Lahko muodostuu yhdestä heimosta (Zorotypidae) ja siinä yhdestä suvusta (Zorotypus). Lahkon taksonominen asema ei ole täysin selvä. Sorosiipisiä esiintyy maapallon trooppisilla ja muutamilla subtrooppisilla alueilla. Suomessa ryhmän lajeja ei esiinny. Sorosiipiset ovat varsin pienikokoisia, ja lahkon suurimmatkin lajit jäävät kolmen millimetrin pituisiksi. Kaikki tunnetut lajit ovat dimorfisia, eli ne kykenevät tuottamaan kahdenlaisia, ulkoisesti toisistaan poikkeavia muotoja. Tavallisesti sorosiipiset ovat siivettömiä, silmättömiä hyönteisiä, joiden väri vaihtelee vaaleasta ruskeaan. Ajoittain kuitenkin syntyy yksilöitä, joilla on siivet ja silmät. Näiden tehtävä on parveilun myötä levittäytyä uusille elinalueille, ja sopivan paikan löydettyään siivekkäätkin yksilöt pudottavat siipensä. Suuosat ovat purevat, ja siivekkäillä yksilöillä on toisistaan eroavat etu- ja takasiivet. Siipisuonitus on vähäistä. Sorosiipiset elävät maaperän karikkeen joukossa, kaarnan alla tai lahoavassa puuaineksessa.http://tolweb.org/Zoraptera/8252 Ravinnokseen sorosiipiset käyttävät sienten itiöitä, sienirihmastoa ja punkkeja.http://www.amentsoc.org/insects/fact-files/orders/zoraptera.html Muodonvaihdos on vaillinainen. Munasta kuoriutuvat toukat muistuttavat pientä, siivetöntä aikuista. Toukkavaiheita lienee muutamia. Kehitys aikuiseksi yksilöksi kestää yli seitsemän kuukautta. Sorosiipiset muodostavat pieniä ryhmiä, joissa on yleensä alle sata yksilöä. Ryhmissä ei kuitenkaan esiinny sosiaalista käyttäytymistä.http://www.mm.helsinki.fi/mmeko/kurssit/ME473/Suomen%20hyonteislahkot.pdf Morfologisten piirteiden perusteella sorosiipiset ovat sukua kehruujalkaisille (lahko Embioptera). Molekyylibiologiset vertailut sijoittavat ne kuitenkin lähelle torakoita ja rukoilijasirkkoja (lahko Dictyoptera). == Lähteet == Luokka:Uussiipiset
Emmerich

Emmerich voi tarkoittaa ainakin seuraavia: == Paikkoja == * Emmerich am Rhein, kaupunki Nordrhein-Westfalenin osavaltiossa Saksassa == Henkilöitä == ===Sukunimi=== * Anne Catherine Emmerich (1774–1824), saksalainen augustinolainen nunna, mystikko ja ekstaasikko * Christian Emmerich, Blixa Bargeld (s. 1959), saksalainen säveltäjä, näyttelijä, kirjailija ja muusikko * Lothar Emmerich (1941–2003), saksalainen jalkapalloilija * Noah Emmerich (s. 1965), yhdysvaltalainen näyttelijä * Roland Emmerich (s. 1955), saksalainen elokuvaohjaaja ja -tuottaja * Toby Emmerich (s. 1963), yhdysvaltalainen elokuvatuottaja. ===Etunimi=== * Emmerich Kálmán (1882–1953), unkarilainen säveltäjä === Kuvitteellisia henkilöitä === * Hal ”Otacon” Emmerich, kuvitteellinen henkilö Metal Gear -pelisarjassa ==Katso myös== * Emerik, Emeric, Emerich, Imre, Imrich Luokka:Luettelot henkilöistä sukunimen mukaan
Kjeld Abell

Kjeld Abell (1901 Ribe, Tanska – 1961 Kööpenhamina, Tanska) oli tanskalainen lavastaja ja kirjailija, koulutukseltaan valtiotieteen kandidaatti. Hänen ensimmäinen merkittävä teoksensa oli näytelmä Kadonnut sävel (Melodien, den blev vaek, 1935), jossa yhdistyvät näytelmän ja revyyn lajityypit. Näytelmien lisäksi hän kirjoitti kuunnelmia, elokuvakäsikirjoituksia, matkakirjoja ja esseitä. Abell oli Tanskan akatemian jäsen vuodesta 1960. Abellin mukaan on nimetty Kjeld Abell -palkinto, jonka Tanskan akatemia myöntää joka toinen tai kolmas vuosi Tanskan elokuvan tai teatterin piirissä merkittävästä työstä. ==Suomennetut näytelmät== * Kadonnut sävel (Melodien, den blev vaek), suom. Eero Leväluoma, Helsinki: Suomen Teatteriliitto [i.a.] (Näytelmämoniste, Sörnäisten kampuskirjasto) * Kuningatar kummittelee (Dronning går igen); suomentanut Anja Samooja, Helsinki: Suomen Teatteriliitto [i.a.] (Näytelmämoniste, Sörnäisten kampuskirjasto) * Silkkinen linnoitus (Silkeborg), suom. Vappu Roos, Helsinki: Suomen Näyttämöiden Liitto [i.a.] (Näytelmämoniste, Sörnäisten kampuskirjasto) == Lähteet == Luokka:Tanskalaiset kirjailijat Luokka:Tanskan akatemian jäsenet Luokka:Vuonna 1901 syntyneet Luokka:Vuonna 1961 kuolleet
Alankomaiden koripallomaajoukkue

Alankomaiden koripallomaajoukkue edustaa Alankomaita koripallon arvokisoissa. Alankomaiden saavutukset koripallossa sijoittuvat 1940–1980-luvulle. Maa on päässyt EM-kisoihin yhteensä neljätoista kertaa. Parhaimmillaan Alankomaat on ollut neljäs vuonna 1983. Lisäksi maa on ollut kerran viides ja kerran kuudes. Alankomaat on onnistunut kerran selviytymään koripallon maailmanmestaruuskilpailuihin. Vuonna 1986 se osallistui Espanjassa pidettyihin MM-kisoihin ja oli lopulta turnauksen neljästoista. Mukana joukkueita oli 24, joten maa sijoittui turnauksen keskikastiin. == Lähteet == == Aiheesta muualla == *NBB Luokka:Alankomaiden koripallo Luokka:Koripallomaajoukkueet
Ruitsa

Ruitsa ( ja Нижние Рудицы, Nižnije Ruditsy) on entinen kylä Leningradin alueen Lomonosovin piirissä Venäjällä. Se sijaitsi Ruitsanjoen ja Mustajoen yhtymäkohdassa, josta Hevaanjoki saa alkunsa. Kylä mainitaan Novgorodin Vatjan viidenneksen verokirjassa vuonna 1500. Henkilönimistön perusteella seudun asutus oli itämerensuomalaista. Joennimeen pohjautuva kylän nimitys perustuu venäjän sanaan ruda ’veri, punainen väri, (rauta)malmi’. Vuonna 1753 keisarinna Elisabet lahjoitti Ruitsan kartanon lähikylineen Mihail Lomonosoville, joka perusti sinne lasitehtaan. Vuoteen 1768 saakka toimineella tehtaalla valmistettiin lähinnä värillistä mosaiikkilasia ja koriste-esineitä. Ruitsan mosaiikkilasista on tehty mm. Pultavan taistelua kuvaava taulu Venäjän tiedeakatemian rakennuksessa Pietarissa. Vuonna 1765 kartano siirtyi Lomonosovin vaimolle ja tämän jälkeen heidän tyttärelleen. Myöhemmin se kuului Konstantinovin, Rajevskin ja Orlovin aatelissuvuille. Kenraali Nikolai Rajevskin pojan Nikolain luona Ruitsassa vieraili runoilija Aleksandr Puškin. Vuonna 1848 kahdessa Ruitsan kylässä asui 205 inkerikkoa, jotka kuuluivat Metussin ortodoksiseen seurakuntaan. Joen muodostamassa saaressa sijaitsi Kosman ja Demianin tsasouna. Ruitsan kartano hävitettiin Venäjän kansalaissodassa vuonna 1919. Leningradin piirityksen aikana Ruitsa sijaitsi Oranienbaumin sillanpääaseman etulinjassa ja muiden lähikylien tavoin se tuhoutui täydellisesti. Vuosina 1950-luvulla alueella suoritettiin arkeologisia kaivauksia, joissa selvitettiin Lomonosovin perustaman tehtaan sijainti. Vuonna 1959 paikalle pystytettiin muistomerkki. Nykyään seutu on täysin asumatonta. ==Lähteet== Luokka:Kaprion kylät Luokka:Lomonosovin piiri
Gorkha (olut)

thumb|right|Gorkha-pullo ja juomaa lasissa Gorkha on nepalilaisen Gorkha- panimon lagertyyppinen olut. Se sisältää 5,5 tilavuusprosenttia alkoholia.RateBeer Olutta viedään myös Nepalin ulkopuolelle, muun muassa Saksaan, Hollantiin ja Japaniin.Gorkha Beer now in Belgium Suomessakin Gorkhaa on saatavilla nepalilaisissa ravintoloissa. Alkon valikoimiin se ei kuitenkaan kuuluAlko.fi. == Lähteet == Luokka:Olutmerkit Luokka:Nepalilainen keittiö Luokka:Aasialaiset juomat
Lego Power Miners

Lego Power miners on vuonna 2009 ilmestynyt uusi Lego-tuotesarja, joka muistuttaa 1999–2000 julkaistua Lego Rock Raiders -tuotesarjaa. Sen ensimmäisiä tuotteita ovat Kivisilppuri, Kaivoshirmu, Graniitinhioja, Kynsikauhakaivuri, Voimapora ja Kristallinkerääjä. ==Kivimonsterit== Glaciator Usein hän antaa muiden tehdä työn ja ottaa itse siitä hyödyn. Glaciatorin nimi tulee mahdollisesti sanoista gladiator, gladiaattori, ja glacier, jäätikkö. Glaciator on väriltään sininen. Boulderax On vahva. Hänen nimensä tulee todennäköisesti sanasta boulder, kivenjärkäle. Boulderax on väriltään vihreä. Firox On hiiviskelijä ja utelias. Hän rakastaa kepposia ja on aina varastelemassa Power miners tiimin tavaroita. Hänen nimensä tulee mahdollisesti sanoista fire, tuli, ja fox, kettu. Firox on väriltään oranssi. Meltrox Hän haluaa aina tapella, vaikka se olisi tarpeetonta. Hänen nimensä tulee todennäköisesti sanasta melt, sulattaa. Meltrox on väriltään punainen. Sulfurix On älykäs ja ovela. Hän ilmestyy aina silloin kun häntä vähiten osaa odottaa. Hänellä on kyky sulattaa kiveä hetkessä, ja käyttää taitoa tunnelien tekemiseen. Hänen nimensä tulee mahdollisesti sanasta sulfur, rikki. Sulfurix on väriltään vihreä. == Sarjaan kuuluvat tuotteet == *Kivisilppuri 8956 *Kaivoshirmu 8957 *Graniitinhioja 8958 *Kristallikuningas 8962 *Kynsikauhakaivuri 8958 *Voimapora 8960 *Kivenmurskaaja 8963 *Luolakaivuri 8708 *Kristallinkerääjä 8961 *Titaaniporan komentotorni 8964 == Lähteet == * Lego (lehti) 2009 * fi.lego.wikia.com == Aiheesta muualla == *Power Miners Legon sivuilla *Lego Power Miners -setit (Brickset) Power Miners
Gorkha

Gorkha tai gurkha voi olla: * Gurkha, nepalilaisesta sotilaasta käytetty nimitys * Gorkha, yksi Nepalin Gandakin vyöhykkeen piirikunnista * Gorkha, kaupunki Nepalin Gandakin vyöhykkeen Gorkhan piirikunnassa * Gorkha, nepalilainen olut.
Timo Lampén

Timo Heikki Ernest Lampén (5. syyskuuta 1934 Lahti – 27. toukokuuta 1999 Lahti) oli suomalainen koripalloilija. Lampén edusti koko uransa ajan Lahden NMKY:tä, jossa hän teki keskimäärin 29,7 pistettä per ottelu. Hänen paras kautensa oli kausi 1965–1966, jolloin hän teki pisteitä 33,2 ottelua kohden. Lampén voitti SM-sarjan korikuninkuuden viisi kertaa uransa aikana. Lampén osallistui EM-kisoihin seitsemän kertaa, sekä oli mukana Tokion olympiajoukkueessa. Vuonna 2009 Namika Lahti jäädytti Lampénin pelinumeron. Vuonna 2013 hänet nimettiin Suomen koripallon Hall of Fameen. == Katso myös == * Luettelo 1 000 pistettä Suomen koripallomaajoukkueessa tehneistä pelaajista == Lähteet == Luokka:Suomalaiset koripalloilijat Luokka:Vuonna 1934 syntyneet Luokka:Vuonna 1999 kuolleet
Ivan Izjurov

Ivan Vasiljevitš Izjurov (, 6. maaliskuuta 1910 nykyisen Kortkerosin piirin Poztykeresin kylä – 24. tammikuuta 1995 Syktyvkar) oli kominkielinen neuvostokirjailija. Ivan Izjurov syntyi komitalonpojan perheeseen. Koulun jälkeen hän työskenteli Komin kirjakustantamossa, Udarńik ja Vörledźyś -lehtien toimituksissa sekä NKP(b):n keskuskomitean kustannusliikkeessä. Vuonna 1937 hänet pidätettiin ja tuomittiin poliittisista syistä kolmeksi vuodeksi vankeuteen. Toisen maailmansodan aikana Izjurov toimi sotakirjeenvaihtajana Suomen ja Norjan rintamilla. Sodan jälkeen hän työskenteli tasavallan sanomalehtien ja Voivyv kodźuv -kirjallisuuslehden toimituksissa. Neuvostoliiton kirjailijaliiton jäseneksi hänet hyväksyttiin vuonna 1934. Izjurovin ensimmäiset teokset ilmestyivät Ordym-lehdessä vuonna 1926. 1930-luvulla hän julkaisi metsätöistä ja maatalouden kollektivisoinnista kertovat pienoisromaanit T’imalön birgada (”Timkan prikaati”, 1932) ja Domeńlön myž (”Domentin rikos”, 1936) sekä kertomuskokoelman Šud (”Onni”, 1935). Metsureiden ja kolhoosinuorison elämää kuvaavat sodanjälkeiset pienoisromaanit Mian grezdsa nyvjas (”Meidän kylän tytöt”, 1958) ja Ežva jylyn (”Vytšegdan yläjuoksulla”, 1959). Psykologisempaa ihmiskuvausta edustavat teokset Kor dźoridźalö ĺöm (”Kun tuomi kukkii”) ja Sudźöd menym öškamöška (”Tuo minulle sateenkaari”). Vuonna 1979 Komin draamateatteri esitti Izjurovin näytelmän Mort koĺi ötnas (”Ihminen jäi yksin”). ==Aiheesta muualla== * Ivan Izjurovin lyhyt elämäkerta ja näyte tuotannosta , (komiksi) * Kratkaja literaturnaja entsiklopedija: Ivan Izjurov Luokka:Kominkieliset kirjailijat Luokka:Vuonna 1910 syntyneet Luokka:Vuonna 1995 kuolleet
Jakov Rotšev

Jakov Mitrofanovitš Rotšev (, 23. tammikuuta 1909 nykyisen Uhtan kaupunkipiirikunnan Ust-Uhtan kylä – 3. syyskuuta 1977 Syktyvkar) oli kominkielinen neuvostokirjailija. Jakov Rotšev syntyi komitalonpojan perheeseen. Koulun jälkeen hän toimi opettajana ja paikallislehden kirjeenvaihtajana. Vuonna 1937 Rotšev valmistui Komin pedagogisesta instituutista, minkä jälkeen hän työskenteli Komin kirjakustantamon toimittajana ja vuosina 1953–1970 Voivyv kodźuv -kirjallisuuslehden päätoimittajana. Vuonna 1940 hänet hyväksyttiin NKP:n ja vuonna 1942 Neuvostoliiton kirjailijaliiton jäseneksi. Rotševin ensimmäiset teokset ilmestyivät vuonna 1929. Vuodesta 1938 lähtien hän kirjoitti romaania Kyk drug (”Kaksi ystävystä”), joka ilmestyi vuonna 1951. Komi- ja nenetsinuoren vaiheita Venäjän vallankumouksen ja kansalaissodan aikana kuvaavan trilogian jatko-osia ovat Iźva gyźö (”Ižma aaltoilee”, 1959) ja Mu vežöm (”Maan uudistuminen”, 1967). ==Aiheesta muualla== * Jakov Rotševin lyhyt elämäkerta , (komiksi) * Kratkaja literaturnaja entsiklopedija: Jakov Rotšev Luokka:Kominkieliset kirjailijat Luokka:Vuonna 1909 syntyneet Luokka:Vuonna 1977 kuolleet
Ekran

Ekran (, ) oli neuvostoliittolaisten geostationaaristen tietoliikennesatelliittien perhe. Ekran välitti ns. direct-to-home-TV- lähetyksiä. Ensimmäinen Ekran laukaistiin vuonna 1976. Kukin satelliitti välitti yhden TV-kanavan ja kahden radiokanavan lähetykset eri alueiden kaapeli-TV-verkkoihin ja suoraan kotitalouksiin etenkin Siperiassa. Lähetykset tehtiin UHF-taajuudella. Alkupään Ekraneilla oli asemana 48-95 astetta itäistä pituutta. Myöhemmin asemiksi vakiintuivat noin 99 astetta itäistä pituutta. Satelliitit olivat kolmiakselistabiloituja, lähetysteho oli 200 W. Vastaanottoon riitti jagiantenni. Ekran kehittyi Ekran-M-satelliitiksi. Ekranit on korvattu Gorizont-, Hals- ja Ekspress-tietoliikennesatelliiteilla. ==Aiheesta muualla== *Ekran satellite *Ekran satellite : a short history of development *Ekran-M *Communicaion satellites : Voices from Space *Russian Geostationary Satellites *Experiments of amateur Direct-To-Home reception of TV signal from Ekran satellite *Development of direct satellite broadcasting *Abstract *Pacific Telecommunications Review Luokka:Tietoliikennesatelliitit
HMS Naiad

HMS Naiad on ollut usean Britannian Kuninkaallisen laivaston aluksen nimenä. * HMS Naiad (1797), 38-tykkinen viidennen luokan alus * HMS Naiad (1890), Apollo-luokan panssarikansiristeilijä * HMS Naiad (93), Dido-luokan ilmatorjuntaristeilijä * HMS Naiad (F39), Leander-luokan fregatti.
Arkadi Adamov

Arkadi Grigorjevitš Adamov (; 13. heinäkuuta 1920 – 26. kesäkuuta 1991) oli venäläinen kirjailija. Hän suoritti loppututkinnon Moskovan yliopistossa ja työskenteli sen jälkeen muun muassa Moskovan miliisin palveluksessa. Ensimmäiset teoksensa hän kirjoitti löytöretkistä, mutta vuonna 1956 ilmestynyttä teosta Delo pjostryh (”Tapaus kirjavat”) on luonnehdittu ensimmäiseksi nykyaikaiseksi salapoliisiromaaniksi Neuvostoliitossa. Toinen hänen merkittävä salapoliisiromaaninsa on palkittu teos Zlym vetrom (”Katalan tuulen tuomaa”). Adamovin teoksia ei ole suomennettu. == Lähteet == Luokka:Neuvostoliittolaiset kirjailijat Luokka:Vuonna 1920 syntyneet Luokka:Vuonna 1991 kuolleet
Päämies (elokuva)

Päämies (The Client) on Joel Schumacherin ohjaama, John Grishamin romaaniin Päämies perustuva jännitys- ja draamaelokuva vuodelta 1994. == Juoni == 11-vuotias Mark Sway ja hänen pikkuveljensä ovat metsässä leikkimässä, kun he tahtomattaan joutuvat todistamaan erään miehen itsemurhaa. Tätä ennen mies joi alkoholia ja nautti huumaavia lääkkeitä, ja humalassa kertoi Markille huippusalaisuuden, joka saattaa pojan mafian, FBI:n ja oikeusjärjestelmän hampaisiin. == Rooleissa == == Vastaanotto == Susan Sarandon sai roolistaan Bafta-palkinnon ja Oscar-ehdokkuuden. Brad Renfro sai Young Artist -palkinnon.The Client 1994 , Sky.com. Viitattu 3.9.2016. Video-oppaassa vuodelta 1994 Olavi Similä piti Päämiestä erittäin hyvin näyteltynä ja ohjaukseltaan sujuvana, mutta loppua kohti lässähtävänä. Hän antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Oikeussalidraamat Luokka:Yhdysvaltalaiset jännityselokuvat Luokka:Yhdysvaltalaiset romaaneihin perustuvat elokuvat Luokka:John Grishamin teoksiin perustuvat elokuvat Luokka:Joel Schumacherin ohjaamat elokuvat Luokka:Akiva Goldsmanin käsikirjoittamat elokuvat Luokka:Vuoden 1994 yhdysvaltalaiset elokuvat Luokka:Warner Brosin elokuvat
Dumari – raskauttavaa todistusaineistoa 1979–2009

Dumari – raskauttavaa todistusaineistoa 1979–2009 on Tuomari Nurmion seitsemän CD:n levykokoelma, joka julkaistiin 21. lokakuuta 2009. Kokoelma sisältää 111 kappaletta Nurmion uran varrelta. Jokaisella CD:llä on omat otsikkonsa; Kapakka, Kulkuri, Lauluja langenneille, Unennäkyjä, Raha ja valta, Rakkaus sekä Lainahöyhenissä. Julkaisu debytoi Suomen virallisen listan sijalla 31. == Kappaleet == Kapakka # Valo yössä # Ankara # Älä itke Iines # Kurjuuden kuningas # Kulman kuppilassa # Don Pate # Hääkuva # Huono Ihminen # Miehen elämää # Maanantai # Vanha lääke # Tallasin Lusi # Usvaa putkeen # Manala # Bum! Bum! Bum! # Paavi Roskapankissa Kulkuri # Kurja matkamies maan # Makasiinin luona (- Waiting For A Train -) # Hyvästi kotimaa # Oi mutsi mutsi # Kauas tahdon matkustaa # Kulkuri ja maamies # Ei kukaan # Kivinen tie # Lahjoita luoja lohtusi nyt # Kulkuri # Idän lokari # Rypistynyt profeetta # Höyhensarjan maailmanmestari # Maailman paras näyttelijä # Siihen loppui satumaa # Tonnin stiflat Lauluja langenneille # Lasten mehuhetki # Kylmää ja kuumaa # Käärmeen laulu # Rannanjärvi elää! # Hurja poika # Luuta ja nahkaa # Kova luu # Ei paha tahallaan # Päätön Venus # Laulu no.101 # Kaikki tai ei mitään (live) # Katuvaisten laulu # Luvattu maa # Kahleet # Huda Huda # Aika on pysähtynyt Unennäkyjä # Lapsikuninkaan käskyt # Sunnuntaina # Kiinalaiset kastesanat # Krokotiili ja käärme # Oi mahtava totemi # Herttua puhuu # Punainen planeetta # Levoton lapsi # On aika soittaa sinfonia # Ota minut mukaan # Kaalimaan kansa # On elo unta keijujen # Hotelli Voodoo # Kuu kulkee hiljaa # Auringon lapsonen # Suuri voima Raha ja valta # Hän on täällä tänään # Aavaa preeriaa # Moskovan maailmanrodeo 2070 # Maailmanpyörä palaa # Liputtomat laivat # Rion satamassa # Mammona # Sheludkov ja Sagirnjak # Viiniä! Malja marttyyreille # Siionin tyttäret # Arabian kuu # Hullu puutarhuri # Vinoja sanoja (live) # Pikajuna helvettiin # Dumari Rakkaus # Laaksossa # Vielä yksi opetus # Rakkauden talossa # Laulu nr 99 # Pieni aurinkoni # Liisa # Tuhma hauva # Paha tyttö # Kappale kauneinta luontoa # Lihava rakkaus # Rakkauden voima # Ramona # Ruusunen # Kolmannen linjan Mona Lisa # Ei muuta kunniaa # Ikuisesti minun Lainahöyhenissä # Daytonin apinajuttu # Joe Hillin testamentti # Maalaisjuntti vaan (- Taxes On The Farmer -) # Menolippu (- One Way Ticket to the Blue -) # Kylmää vettä (- Cool Water -) # Jääruusut # Mustat kyyneleet (- Lagrimas Negras -) # Yksinäinen # Kuume (- Fever -) # Vuokses sun # Villi yö (- Bamboleo -) # Rahamies (- Money Is King -) # Hopeinen kuu (- Guarda Che Luna -) # Sätkyukko (- The Lifeboat Party -) # Naispaholainen # Lemmenloruja (- Somethin’ Stupid -) == Arvostelut == * Rumba: positiivinenRumba: Levyarvio * Soundi: Soundi: Levyarvio == Lähteet == * Levykauppa Äx . ===Viitteet=== == Aiheesta muualla == * Jokelainen, Jarkko: Tuomari tulee ja tuomari tappaa . Helsingin Sanomat 24.10.2009. Luokka:Tuomari Nurmion albumit Luokka:Vuoden 2009 kokoelma-albumit Luokka:Musiikkiboksit
Richard Sandrak

Richard Sandrak (15. huhtikuuta 1992) on ukrainalaissyntyinen yhdysvaltalainen kehonrakentaja. Aikoinaan hänet tunnettiin nimellä "maailman vahvin poika", ja hänestä on tehty dokumentti The World's Strongest Boy. Sandrak jaksoi punnertaa jossain vaiheessa pikkupoikana 50 kertaa ilman, että vauhti hidastui. Hän pystyi myös nostamaan kolme kertaa oman painonsa. On väitetty, että Sandrakin isä juotti hänelle jonkilaista kasvuhormonia, joka sai lihakset kasvamaan tehokkaammin. Sandrakin idoli on kaikkien aikojen paras kehonrakentaja Arnold Schwarzenegger.ABC News: The World's Strongest Boy. Sandrak luopui aikuisiällä kehonrakennuksesta. Sittemmin hän on työskennellyt stuntmiehenä. == Lähteet == Luokka:Yhdysvaltalaiset kehonrakentajat Luokka:Vuonna 1992 syntyneet Luokka:Elävät henkilöt
Pistole vz. 24

Pistole vz. 24 on tšekkoslovakialainen vuosina 1923–1938 valmistettu pistooli. Ase oli parannettu versio pistole vz. 22:sta ja se toimi Tšekkoslovakian armeijan palvelupistoolina sotien välisenä aikana. Yhteensä pistoolia valmistettiin lähes 190 000 kappaletta. Slovakian tasavallan itsenäistyttyä Tšekkoslovakiasta maaliskuussa 1939 se sai haltuunsa kymmeniä tuhansia Pistole vz. 24 -pistooleja. Pistole vz. 24 korvattiin vz. 27:llä, joka oli yksinkertaistettu ja .32 ACP -panoksia käyttävä versio edeltäjästään. ==Kaaviokuvat== Image:Vz.24 explsion-drawing-01.jpg| Aseen runko. Image:Vz.24 explsion-drawing-02.jpg| Aseen runko. Image:Vz.24 explsion-drawing-03.jpg| Lipas. Luokka:Pistoolit
Yahoo Meme

Yahoo Meme oli Twitterin tapainen migrobloggauspalvelu. Yahoo perusti palvelun elokuussa 2009. Palveluun pystyi aluksi rekisteröitymään vain saadessaan kutsun, ja rekisteröitymiseen tarvitsi Yahoo-tilin. Myöhemmin Yahoo Memeen saattoi liittyä kuka tahansa Yahoo-tilin omistava. Yahoo käynnisti palvelun aluksi vain portugaliksi, mutta englanninkielinen versio käynnistyi vuonna 2010. Yahoo Memestä ei tullut kovinkaan suosittua, ja Yahoo sulki palvelun toukokuussa 2012. == Lähteet == == Aiheesta muualla == * Yahoo Meme Readwriteweb-sivustolla * Yahoo Meme Techcrunch-sivustolla * Yahoo Meme Searchengineland-sivustolla Luokka:Yhteisöpalvelut
Zhujiang (olut)

pienoiskuva|Zhujiang oluttölkkejä kaupan hyllyllä Hongkongissa. Zhujiang () on Kantonn Zhujiang-panimon lagertyyppinen kiinalainen olut. Se on nimetty Helmijoen mukaan. Olut sisältää 5,3 tilavuusprosenttia alkoholia. Zhujiang on yksi Kiinan kolmesta kansallisesta olutmerkistäGUANGZHOU ZHUJIANG BREWERY GROUP CO., LTD , ja sitä on saatavilla kansainvälisesti. Se kuuluu myös Suomessa Alkon valikoimiin.Alko.fi Olutta valmistava Zhujiang-panimo on vuonna 1985 perustettu kiinalainen valtionyhtiö. == Lähteet == == Aiheesta muualla == * Viralliset sivut , Luokka:Olutmerkit Luokka:Kiinalaiset juomat
Tšekkoslovakian koripallomaajoukkue

Tšekkoslovakian koripallomaajoukkue edusti Tšekkoslovakiaa koripallon arvokisoissa. Tšekkoslovakia pääsi seitsemän kertaa olympialaisiin muttei saavuttanut kertaakaan mitalia. Lähimpänä mitalia joukkue oli Rooman olympialaisissa 1960, kun maa sijoittui viidenneksi. Myöskään MM-kisoista maa ei saavuttanut mitalia. EM-kisoissa maa oli mitaleilla kaksitoista kertaa. Ainoan kultamitalin se voitti Sveitsin kisoista 1946. Vuonna 1993 maajoukkueen toiminta loppui Samettieron seurauksena. == Katso myös == * Tšekin koripallomaajoukkue * Slovakian koripallomaajoukkue == Aiheesta muualla == *Czechoslovakia, archive.fiba.com Luokka:Tšekkoslovakian koripallo Luokka:Koripallomaajoukkueet
Epping

Epping on noin asukkaan kaupunki ja kunta (civil parish) Essexin kreivikunnassa, Itä-Englannissa. Se sijaitsee noin 30 km koilliseen Lontoon keskustasta. Se oli aikoinaan Lontoosta East Angliaan kulkevan valtatien varressa, ja aikoinaan monet maantierosvot vaanivat sen liepeillä.Epping Village Visit London Eppingin metroasemalle pääsee Lontoon metron Central Linella. == Lähteet == == Aiheesta muualla == Luokka:Asutut paikat Essexissä Luokka:Englannin kaupungit Luokka:Englannin kunnat
Aaron McCarthy

Aaron McCarthy (s. 24. marraskuuta 1961) on yhdysvaltalainen koripallovalmentaja. McCarthy toimi Torpan Poikien valmentajan vuosina 1995–1999. Lisäksi hän toimi Espoon Hongan päävalmentajana. Suomen ulkopuolla McCarthy on toiminut muun muassa Base Oostenden, DJK Würzburgin ja Tigers Tübingenin valmentajana. == Aiheesta muualla == *BBL *Podium-Sport Luokka:Yhdysvaltalaiset koripallovalmentajat Luokka:Vuonna 1961 syntyneet Luokka:Elävät henkilöt
Walter Buller

Walter Lawry Buller KCMG (9. lokakuuta 1838 Newark, Uusi-Seelanti – 19. heinäkuuta 1906 Fleet, Hampshire, Englanti) oli uusiseelantilainen lakimies ja lintutieteilijä. Buller syntyi Newarkissa Bay of Islandsilla. Hänen isänsä oli cornwallilainen lähetyssaarnaaja, joka oli käännyttänyt tongalaiset metodisteiksi. Buller opiskeli Wesley Collegessa Aucklandissa. Vuonna 1854 perhe muutti Wellingtoniin, missä Buller ystävystyi ornitologi William Swainsonin kanssa. Vuonna 1871 hän matkusti Englantiin, josta palasi kolmen vuoden kuluttua Wellingtoniin harjoittamaan lakimiehen tointa. Buller kirjoitti teoksen A History of the Birds of New Zealand (1872–1873, 2. painos 1887–1888), jonka kuvitti John Gerrard Keulemans. 1882 hän julkaisi Manual of the Birds of New Zealand teoksesta kansantajuisemman ja halvemman version. 1905 julkaistiin hänen Supplement to the History of the Birds of New Zealand. Buller toimi hallituksen ministerinä vuosina 1896–1899. Sitten hän muutti Englantiin, jossa kuoli 1906. Buller nimesi useita uusia lintulajeja: australiansuomutavi (Anas gracilis), chathamintöpökurppa (Coenocorypha pusilla), chathaminsieppo (Petroica traversi), maukenkottarainen (Aplonis mavornata) ja pystytöyhtöpingviini (Eudyptes sclateri).ITIS == Lähteet == Luokka:Uusiseelantilaiset ornitologit Luokka:Vuonna 1838 syntyneet Luokka:Vuonna 1906 kuolleet
Edwin Scrymgeour

Edwin Scrymgeour (1866-1947) oli skotlantilainen poliitikko, joka toimi Ison- Britannian parlamentin alahuoneessa Dundeen edustajana vuosina 1922-1931. Hän voitti paikan täydennysvaaleissa Winston Churchillilta. Hänen tärkein poliittinen teemansa oli kieltolaki.Sourhgate D. Edwin Scrymgeour- Prohibitionist and Politician == Lähteet == Luokka:Brittiläiset poliitikot Luokka:Vuonna 1866 syntyneet Luokka:Vuonna 1947 kuolleet
Krytšau

Krytšau (, ) on kaupunki ja hallinnollinen piiri Mahiljoun alueen itäosissa Valko-Venäjällä. Kaupungissa asui viimeisen väestönlaskennan mukaan 27 202 ja koko hallintopiirissä 35 133 henkeä (10/2009). Krytšau sijaitsee Dnepr-joen sivuhaaran Sožin länsirannalla, linnuntietä 95 kilometriä maakuntakeskuksen Mahiljoun (Mogilev) itäpuolella. Koillisessa Krytšaun piirin naapurina on Venäjän Smolenskin alue; valtakunnanrajalle on alle 10 kilometriä kaupungin rautatieasemalta. Viralliselle raja-asemalle on kaupungista maanteitse (kantatietä P43) ja rautateitse lyhimmillään noin 40 kilometriä. Krytšau on rautateiden risteysasema; raiteet johtavat sieltä niin Oršaan ja Mahiljouhun kuin kahteen suuntaan Venäjällekin. Valko-Venäjän kaakkoisosiin kuuluvana alueena alueen talouselämä ja maatalous ovat kärsineet merkittävästi Tšernobylin ydinvoimalakatastrofin vaikutuksista. Korkeita hitaasti puoliintuvan cesium-137 -pitoisuuksia näkyi vielä vuoden 1996 kymmenvuotiskartassa muun muassa Krytšaun kaupungin lounaispuolella. == Lähteet == == Aiheesta muualla == *Lyhyt kuvaus kaupungista (BYcity.org) *Kaupunkikartta (BYcity.org) *WikiMapia karttalinkki Krytšaun kaupunkiin, kohteiden selitykset pääosin tai *Kuvia joistain Krytšaun rakennuksista *Kuvia Krytšaun rakennuksista (radzima.org) *Katsaus Karytšaun alueen historiaan *Valko-Venäjän juna-aikatauluja Luokka:Mahiljoun alueen kaupungit
Pyhän Margaretin kirkko

Pyhän Margaretin kirkko () on kirkko Lontoon Westminsterissä. Westminster Abbeyn benediktiinimunkit perustivat sen 1100-luvulla, jotta luostarin alueella elävät maallikot voisivat osallistua siellä jumalanpalveluksiin. Kirkko on omistettu pyhälle Margareeta Antiokialaiselle. Westminster Abbey, Westminsterin palatsi ja Pyhän Margaretin kirkko muodostavat Unescon maailmanperintökohteen.Palace of Westminster and Westminster Abbey including Saint Margaret’s Church Unesco. == Lähteet == == Aiheesta muualla == Luokka:Grade I -luokan rakennukset City of Westminsterissä Luokka:City of Westminsterin kirkot Luokka:Unescon maailmanperintökohteet Yhdistyneessä kuningaskunnassa Luokka:Kivikirkot
Ankkatesti

Ankkatesti () on seuraavantyyppisen päättelyn leikillinen nimitys: > Jos se näyttää ankalta, ui niin kuin ankka ja vaakkuu kuin ankka, niin se on > todennäköisesti ankka. Kyse on siis yksilötapauksesta a, jolla havaitaan olevan tiettyjä ominaisuuksia {G1...Gn} ja joka pyritään tunnistamaan varmasti tiedettyjen yleisten – tässä tapauksessa kaikkia ankkoja koskevien – lainomaisten ominaisuuksien perusteella. Millaista päättelyä ankkatesti kuvaa? Kyse ei voi olla induktiosta, koska päättelyllä ei pyritä vahvistamaan ankkatietouttamme konstituoivia yleistyksiä. Jos kyse olisi deduktiosta, päättely pyrkisi virittämään havaittuun ankkayksilöön kohdistuvia vaakkumis- ja muita predikaatio-odotuksia. Mutta tilannehan on se, että havaitaan yksilö a, jonka ulkonäkö, uintityyli ja ääntely tuntuu olevan johdettavissa yleisestä laista : Kaikilla olioilla F on ominaisuudet {G1...Gn}, jossa siis F on ankka, ja {G1...Gn} ankasta predikoitavissa olevien ominaisuuksien joukko. Ankkatesti kuvaa peirceläistä abduktiivista päättelyä, joka on aina luonteeltaan hypoteettista ja epävarmaa. Havaintojen perusteella on (ainoastaan) hyvä arvaus, että kyseessä on ankka. Luokka:Tietoteoria
Valmar Adams

Valmar Adams, myös nimellä Vilmar Adams (30. tammikuuta 1899 Pietari, Venäjä – 15. maaliskuuta 1993 Tartto, Viro) oli virolainen runoilija ja esseisti. Adams valmistui filosofian maisteriksi. Hän opetti Tarton yliopistossa venäläistä kirjallisuutta. Hän käyttää runoissaan urbaaneja kuvia ja omaperäistä kieltä. == Teokset == *"Suudlus lumme" (1924 esikoiskokoelma) *"Valguse valus. 1925. aasta intermezzo" (1926; runoja) *"Maise matka poolel teel" (1932; runokokoelma) *"Põlev põõsas" (1937; runokokoelma) *"Tunnetuse tund" (1939; lyriikka) *"Sinu sekundid" (1971; mietelmäkokoelma) *"Vene kirjandus, mu arm" (1977; kirjallisuusartikkeleita ja esseitä) *"Õhtune valgus" (1982) *"Oomega" (1985; esseitä ja muistelmia) *"Esta astub ellu" (1986; esseeromaani) === Valikoimat === *"Nooruse tolmunud kuld" (1972; runo- ja aforismivalikoima, vuosilta 1924-1969) *"Punased nelgid" (1982; runovalikoima) === Kokoomateokset === *"Eesti nüüdislüürika" (1929) ===Suomennettuja runoja=== Antologiassa: Eestin runotar: virolaisen lyriikan antologia, toim. Elsa Haavio, Helsinki: WSOY 1940Valmar Adams, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 19.11.2021 (Archive.org) * Antipodit vedenkalvossa, suom. Aale Tynni * Nimetön runo, suom. Aale Tynni * Tristia, suom. Yrjö Jylhä == Kirjallisuutta == *Kalle Kurg, Autoportree noorest kirjanikust. (Kirja: "Sinu sekundid." Mõttepäevik.") – Keel ja Kirjandus 1972, 1, s. 49–51. *Rein Veidemann, Valmar Adamsi eluhoiakust ja maailmamõistmisest. – Keel ja Kirjandus 1979, 1, s. 5–10. * Tiit Hennoste, Hüpped modernismi poole II. 20. sajandi eesti kirjandusteadus Euroopa kirjandusteaduse taustal. 9. loeng: värsiõpetuse õppetunnid. (Vaidlus irdriimi üle.) == Lähteet == ==Aiheesta muualla== * Teoksia verkossa. * Luokka:Virolaiset kirjailijat Luokka:Vuonna 1899 syntyneet Luokka:Vuonna 1993 kuolleet
Bottle Shock

Bottle Shock on vuonna 2008 ensi-iltansa saanut elokuva, jonka on ohjannut Randall Miller. Elokuva kertoo vuoden 1976 viininmaistelukisasta Pariisissa, jossa kalifornialainen viini löi isäntämaan tuotteet sokkotestissä. Elokuvan keskeisissä rooleissa nähdään Alan Rickman, Chris Pine ja Bill Pullman. Elokuvan ensiesitys oli Sundance Film Festival -juhlilla 2008. == Rooleissa == == Lähteet == Luokka:Vuoden 2008 yhdysvaltalaiset elokuvat luokka:Yhdysvaltalaiset draamakomediaelokuvat Luokka:Yhdysvaltalaiset independent-elokuvat
Eerik II Emune

Eerik II Emune (n. 1090 – 18. kesäkuuta 1137) oli Tanskan kuningas vuosina 1134–1137. Eerik oli Eerik I:n avioton lapsi. Hänen poikansa Sven Grathe nousi Tanskan kuninkaaksi vuonna 1146. Eerikin liikanimi "Emune" merkitsee "ikimuistoista". == Lähteet == Luokka:Tanskan kuninkaat Luokka:1090-luvulla syntyneet Luokka:Vuonna 1137 kuolleet
Halide Edib Adıvar

Halide Edib Adıvar (1884 Konstantinopoli, Osmanien valtakunta – 9. tammikuuta 1964 Istanbul, Turkki) oli turkkilainen kirjailija, feministi ja yhteiskunnallinen toimija. == Elämä == Halide Edib syntyi vuonna 1884 yläluokkaiseen osmanimuslimiperheeseen. Kotikieli oli osmaniturkki. Yläluokkaisen perheen tyttärenä hän sai kattavan koulutuksen ja opiskeli mm. kotiopetuksessa ja Üsküdarin amerikkalaisessa tyttökoulussa.Sipovaara, s. 10-19 Edib avioitui vuonna 1901 mutta erosi miehestään vuonna 1910 miehen moniavioisuuden vuoksi.Sipovaara, s. 44, 54 Hän asui ulkomailla vuosina 1925–1938, ja palattuaan Turkkiin hän työskenteli Istanbulin yliopistossa, jossa hän opetti englannin kielen ja kirjallisuuden professorina. Hän oli 1950–1954 Turkin parlamentin jäsen. Hän oli kiihkeä isänmaanystävä ja panturkkilainen. == Kirjailijana == Edibin kirjoittajanura alkoi kun hän vuonna 1908 perusti sanomalehden Tanin (Kaiku).Sipovaara, s. 27 Romaani Yeni Turan (1913) loi hänelle maineen innokkaana isänmaanystävänä. Hän oli miehensä kanssa Kemal Atatürkin joukoissa 1. maailmansodan jälkeen ja kirjoitti siitä ajasta teoksen Ateshden gömlek (1922), joka on myös suomennettu otsikolla Liekkipaita (1929). Hän julkaisi useita muistelmateoksia, muun muassa Memoirs of Halide Edib (1926). Teos The Turkish Ordeal kuvaa Turkin itsenäisyystaistelua, teoksessa The Clown and his Daughter idän ja lännen herättämiä jännityksiä ja hirmuhallintoa. Romaanissaan Handan hän käsittelee naisten kasvatusta. == Yhteiskunnallisena toimijana == Halide Edib perusti Turkissa naisille tarkoitetun organisaation Teali-i Nisvan (Naisten edistys). Organisaatio tähtäsi naisten aseman parantamiseen tarjoamalla heille luentoja, konferensseja ja konsertteja, sekä opettamalla heille englannin kieltä. ==Teokset== * Yeni Turan (1913) * Ateshden gömlek (1922), Liekkipaita, suom. Olli Nuorto. Helsinki: Kustannusosakeyhtiö Kirja 1929, suomennos julk. tekijänimellä Halidé Edib ==Alkuteokset englanniksi == * The Shirt of Flame (1924, oman romaanin Ateshden Gömlek (1922) käännös englanniksi) * Memoirs of Halide Edib (1926) * The Turkish Ordeal (1928) * Turkey Faces West (1930) * Conflict of East and West in Turkey (1935) * The Clown and his Daughter (1935) * Inside India (1937) == Lähteet == * ===Viitteet=== Luokka:Turkkilaiset feministit Luokka:Turkkilaiset kirjailijat Luokka:Vuonna 1884 syntyneet Luokka:Vuonna 1964 kuolleet
Äänekosken maalaiskunnan vaakuna

Äänekosken maalaiskunnan vaakuna oli Äänekosken maalaiskunnan tunnus, joka oli saanut aiheensa kunnan sijainnista vesistöjen ja liikenneyhteyksien risteyskohdassa. Vaakunan selitys on ”hopeakentässä reunoihin ulottuva punainen jousikaarisilta”. Vaakunan on suunnitellut Ahti Hammar, ja se vahvistettiin käyttöön 30. kesäkuuta 1958. Vaakuna jäi epäviralliseksi kotiseutuvaakunaksi 1969 Äänekosken maalaiskunnan liityttyä Äänekoskeen. == Lähteet == * Luokka:Suomen entisten kuntien vaakunat Vaakuna
Gunnar Adolfsson

Gunnar Adolfsson (21. elokuuta 1906 Almundsryd, Ruotsi – 1983) oli ruotsalainen kirjailija, toimittaja ja valtiopäiväedustaja (kommunisti). Adolfsson on tuotannossaan kuvannut smålantilaista syrjäseutujen kansanelämää ja työväkeä, ja erityisesti romaanisarja Träskoland, Fattigmans tröja, Stolpar med röd ring ja Nattens spälmän hän luo kaaren 1900-luvun alusta 1980-luvulle. Hän on kuvannut myös Ruotsin vanhempaa historia teoksessaan Född i våra dalar. Omaelämäkerrallisia teoksia ovat Människobukett, Virvelvind ja Timglaset sand. Kirjailija Eva Adolfsson on hänen tyttärensä. == Teokset == * Arbetets barn, 1928 * Nu vill vi leva..., 1939 * Fattigvård eller social trygghet?, 1947 * Kommunistisk riksdagspolitik, 1948 * Väntande land, 1949 * Trappan, 1955 * Träskoland, 1964 * Fattigmans tröja, 1965 * Vidjeringen, 1968 * Född i våra dalar, 1970 * Vägar vida, 1971 * Ansikten mot vinden, 1973 * Mäster Påvels hytta, 1974 * En slant för ditt hår, 1975 * Levnad, 1976 * Berättelse om sju kvinnor, 1977 * Världar i möte, 1978 * Skuggorna vid myren, 1979 * Liv och dikt i mitt Småland, 1983 * Berättelser från byar, 1984 == Lähteet == Luokka:Ruotsalaiset kirjailijat Luokka:Ruotsin kansanedustajat Luokka:Vuonna 1906 syntyneet Luokka:Vuonna 1983 kuolleet
Mohamed Labiadh

Mohamed Labiadh (s. 7. elokuuta 1989 Hampuri) on tunisialainen jalkapalloilija. Hyökkääjänä pelaava Labiadh edustaa Saksan Regionalliga Nordissa pelaavaa Victoria Hamburgia. ==Lähteet== ==Aiheesta muualla== * Worldfootball * Transfermarkt Luokka:Tunisialaiset jalkapalloilijat Luokka:Vuonna 1989 syntyneet Luokka:Elävät henkilöt
Pesismaila ja ananas

Pesismaila ja ananas on rap-artisti Seppo Lampelan neljäs studioalbumi, ja ainoa jonka hän julkaisi Liekehtivä Sikiö -taiteilijanimellä. Albumin julkaisi levy-yhtiö Monsp Records 11. marraskuuta 2009. Albumi parodioi tyypillistä yhdysvaltalaista ja suomalaista valtavirran mukaista hip hopia. Albumi muistuttaakin tematiikaltaan toista Monsp Recordsin julkaisua, Teflon Brothersin T -albumia. == Taustatietoa == Albumin työnimi oli aluksi Sikiölogia. Sitä mainostettiin ”seitsemällä faktalla”, joilla rap-artisti ADK mainosti Tää on mun show -albumiaan. Albumin julkaisupäivämäärä siirtyi useaan kertaan syksyn aikana, kunnes se lopulta julkaistiin 11. marraskuuta 2009. Ennen albumin julkaisua Redrum-187 -sivusto tarjosi ilmaisladattavaksi ”Astetta parempi” -kappaleen. Albumilla vierailevat artistit käyttävät salanimiä. Albumilla ovat mukana muun muassa Pyhimys nimellä Michael J. Fux ja Sauruksesta tuttu Kesken nimellä 66KES88. == Kappaleet == ==== Osa 1 – ”Pesismaila” ==== ==== Osa 2 – ”Ananas” ==== == Työryhmä == === Tuotanto === * Vastaava tuottaja: KLÖÖB * Alkuhehkutukset: Detroit Makaveli * Nauhoitus: GhettoperseMake * Miksaus: KLÖÖB * Masterointi: Liukas Niklas === Biitit === * Liukas Niklas: 1 ja 4 * Mats tha Killah: 2, 9 ja 10 * Koutsipiitit: 3, 5 ja 12 * Panama Rayo 6 * Fuck Joniveli: 8 ja 11 * Eztra: 10 == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Redrum-187: Redrum-187: Levyarvio * Soundi: Soundi: Levyarvio * Tuoreet Platat: Tuoreet Platat: Levyarvio == Lähteet == == Aiheesta muualla == * Liekehtivän Sikiön haastattelu ja kappale "Astetta parempi" ladattavissa Redrum-187 -sivustolla * Albumin tiedot Levykauppa Äx:n -sivustolla Luokka:Seppo Lampelan albumit Luokka:Coach Beatsin tuottamat albumit Luokka:Panama Rayon tuottamat albumit Luokka:Joniveljen tuottamat albumit Luokka:Vuoden 2009 albumit
Irvin John Good

Irvin John ”Jack” Good (I. J. Good; 9. joulukuuta 1916 Lontoo – 5. huhtikuuta 2009 Radford, Yhdysvallat) oli brittiläinen tilastotieteilijä. Hän toimi toisen maailmansodan aikana Bletchley Parkissa Alan Turingin ryhmässä.In Memoriam: I. J. Good, University Distinguished Professor and pioneer of modern statistics ==Lähteet== Luokka:Brittiläiset matemaatikot Luokka:Brittiläiset tilastotieteilijät Luokka:Vuonna 1916 syntyneet Luokka:Vuonna 2009 kuolleet